ಅಂಜು ಬಾಬಿ ಜಾರ್ಜ್

ಅಂಜು ಬಾಬಿ ಜಾರ್ಜ್ (ಮಲಯಾಳಂ: അനുജു ബോബി ജോര്ജ്) (ಪುಟ್ಟು ೧೯ ಏಪ್ರಿಲ್ ೧೯೭೭) ಒರ್ತಿ ಭಾರತೀಯ ಕ್ರೀಡಾಪಟು. ಅಂಜು ಬಾಬಿ ಜಾರ್ಜ್ ೧೯೭೭ಇಸವಿಡ್  ೧೯ ಎಪ್ರಿಲ್ ‌ಡ್ ಪುಟ್ಟಿಯೆರ್.ಅಂಜು ಬಾಬಿ ಜೋರ್ಜ್ ನ ಅಮ್ಮೆರ್ ಕೆ.ಟಿ. ಮಾರ್ಕೋಸ್. ಮೇರ್ ಕೇರಳತ ಚಂಗನಾಶೇರಿದ ಗಿಟ್ಟ ಕೂಚುಪರಂಬಿಲ್ ದ ಮೂಲ ನಿವಾಸಿ.ಆರೆನ ಅಮ್ಮೆರ್ಡ್‌ದೇ ದುಂಬುಗು ಅಥ್ಲೆಟಿಕ್ಸ್ ಕಲ್ಪಾಯೆರೆ ಸುರು ಮಲ್ತೆರ್.

ಸಾಧನೆ
ಪ್ಯಾರಿಸ್ ಡ್ ನಡತಿನ 2003 ವಿಶ್ವ ಚಾಂಪಿಯನ್ ಶಿಪ್ ಡ್ ಲಾಂಗ್ ಜಂಪ್ ಡ್ ಕಂಚಿನ ಪದಕ ಗೆಂದಿನ ಮೇರ್ ಇತಿಹಾಸ ಮಲ್ತೆರ್. ಈ ಸಾಧನೆಡ್, 6.70 ಮೀಟರ್ (22.0 ಅಡಿ) ಜಂಪ್ ಮಲ್ತ್ ದ್ ವಿಶ್ವ ಅಥ್ಲೆಟಿಕ್ಸ್ ಚಾಂಪಿಯನ್ ಶಿಪ್ ಡ್ ಪದಕ ಗೆಂದಿನ ಸುರುತ ಭಾರತೀಯ ಅಥ್ಲೀಟ್ ಆಯೆರ್.ಆರ್ ೨೦೦೫ಡ್ ವಿಶ್ವ ಅಥ್ಲೆಟಿಕ್ಸ್ ಫೈನಲ್ ಡ್ ಚಿನ್ನದ ಪದಕೊನು ಗೆಂದಿಯೆರ್.ಹೆಲ್ಸಿಂಕಿಡ್ ನಡತಿನ ೨೦೦೫ ವಿಶ್ವ ಚಾಂಪಿಯನ್ ಶಿಪ್ ಡ್ ಸಂಗ್ರಹ ಮಲ್ತಿನ ನಂತರದ ನಮೂನೆನ್ ಪುನರ್ ಪರೀಕ್ಷೆ ಮಲ್ತಿನ ಬುಕ್ಕೊ, ಅಂತರರಾಷ್ಟ್ರೀಯ ಅಥ್ಲೆಟಿಕ್ಸ್ ಒಕ್ಕೂಟೊಲು ರಷ್ಯಾದ ತಾತ್ಯನಾ ಕೊಟೋವಾನ್ ಅನರ್ಹ ಮಲ್ತಿನ ಬುಕ್ಕೊ ಮಾಂಟೆ ಕಾರ್ಲೊಡು ನಡತಿನ ೨೦೦೫ ವಿಶ್ವ ಅಥ್ಲೆಟಿಕ್ಸ್ ಫೈನಲ್ ಡ್ ಅಂಜು ಬೊಳ್ಳಿಡ್ದ್ ಚಿನ್ನದ ಸ್ಥಾನಮಾನೊಗು ಅಪ್ಗ್ರೇಡ್ ಆಯೆರ್.ಮೇರ್ 2002ಡ್ ಅರ್ಜುನ ಪ್ರಶಸ್ತಿ, 2003ಡ್ ಖೇಲ್ ರತ್ನ ಬುಕ್ಕೊ 2004ಡ್ ಪದ್ಮಶ್ರೀ ಪ್ರಶಸ್ತಿನ್ ಪಡೆಯೆರ್.೨೦೦೪ ಒಲಿಂಪಿಕ್ಸ್ ಡ್ ೬.೮೩ ಮೀಟರ್ (೨೨.೪ ಅಡಿ) ದ ವೈಯಕ್ತಿಕ ಬೆಸ್ಟ್ ಡ್ ೫ನೇ ಸ್ಥಾನೊಡು ಮುಗಿತ್ಂಡ್. ಮಾರ್ಚ್ ೨೦೨೧ಡ್, ಆರ್ ಭಾರತೊಡು ಅತ್ಯುತ್ತಮ ಕ್ರೀಡಾಪಟು ಪನ್ಪಿನ ಬಿಬಿಸಿ ಜೀವನ ಸಾಧನೆದ ಪ್ರಶಸ್ತಿನ್ ಗೆಂದಿಯೆರ್.ಆರ್ ಅಥ್ಲೆಟಿಕ್ಸ್ ಫೆಡರೇಶನ್ ಆಫ್ ಇಂಡಿಯಾ (ಎಎಫ್ಐ) ದ ಇತ್ತೆದ ಅಧ್ಯಕ್ಷೆರ್ ಆದ್ ಉಲ್ಲೆರ್.ಅಂಜು 2003 ಡ್ ಪ್ಯಾರಿಸ್ ಡ್ ನಡತಿನ ವಿಶ್ವ ಚಾಂಪಿಯನ್ ಶಿಪ್ ಡ್ ಲಾಂಗ್ ಜಂಪ್ ಡ್ 6.70 ಮೀಟರ್ ದೂರೊಡು ಕಂಚಿದ ಪದಕ ಗೆಂದಿನಗ ಇತಿಹಾಸ ಮಲ್ತೆರ್, ಅಥ್ಲೆಟಿಕ್ಸ್ ಡ್ ವಿಶ್ವ ಚಾಂಪಿಯನ್ ಶಿಪ್ ಡ್ ಪದಕ ಗೆಂದಿನ ಸುರುತ ಭಾರತೀಯ ಅಥ್ಲೀಟ್ ಆಯೆರ್. ಆರ್ ೨೦೦೩ ಆಫ್ರೋ-ಏಷ್ಯನ್ ಗೇಮ್ಸ್ ಡ್ ಒಂಜಿ ಚಿನ್ನದ ಪದಕೊನು ಗೆಂದಿಯೆರ್. ಅಥೆನ್ಸ್ ಡ್ ನಡತಿನ ೨೦೦೪ ಒಲಿಂಪಿಕ್ ಗೇಮ್ಸ್ ಡ್ ೬.೮೩ ಮೀಟರ್ ದ ವೈಯಕ್ತಿಕ ಅತ್ಯುತ್ತಮ ಸಾಧನೆನ್ ಮಲ್ತೆರ್, ಉಂದು ಅರೆನ್ ಐನ್ ನೇ ಸ್ಥಾನೊಗು ತೂಪಾಯಿನವು. ಉಂದು ಇತ್ತೆದ ಭಾರತೀಯ ರಾಷ್ಟ್ರೀಯ ದಾಖಲೆ.ಭಾರತ ಸರ್ಕಾರೊಡ್ದ್ 2002-2003ಡ್ ಪ್ರಸಿದ್ಧ ಕ್ರೀಡಾಪಟುಲೆಗ್ ಅರ್ಜುನ ಪ್ರಶಸ್ತಿನ್ ಬುಕ್ಕೊ ವಿಶ್ವ ಅಥ್ಲೆಟಿಕ್ ಮೀಟ್ ಡ್ ಯಶಸ್ಸು ಪಡೆಯಿನ ಬುಕ್ಕೊ 2003-2004ಡ್ ದೇಶೊದ ಮಲ್ಲ ಕ್ರೀಡಾ ಗೌರವೊ ರಾಜೀವ್ ಗಾಂಧಿ ಖೇಲ್ ರತ್ನ ಪ್ರಶಸ್ತಿನ್ ಪಡೆಯೆರ್. ಅರೆಗ್ 2004ಡ್ ಪದ್ಮಶ್ರೀ ಪನ್ಪಿನ ಭಾರತದ ನಾಲ್ನೇ ಅತಿ ಎಚ್ಚಿನ ನಾಗರಿಕ ಪ್ರಶಸ್ತಿನ್ ಕೊರ್ತೆರ್.ಅಂಜು ಬಾಬಿ ಜಾರ್ಜ್ ಮೇಲ್ ಉಸಿರಾಟದ ಸೋಂಕುಡ್ದ್ ಹೈದರಾಬಾದ್ ಡ್ ನಡತಿನ 52ನೇ ರಾಷ್ಟ್ರೀಯ ಅಂತರ-ರಾಜ್ಯ ಅಥ್ಲೆಟಿಕ್ಸ್ ಡ್ದ್ ಪಿದಯಿ ಬತ್ತೆರ್.

ವೈವಾಹಿಕ ಜೀವನ
ಅಂಜು ರಾಬರ್ಟ್ ಬಾಬಿ ಜಾರ್ಜ್ ನ್ ಮದಿಮೆ ಆಯೆರ್, ಆರ್ ಟ್ರಿಪಲ್ ಜಂಪ್ ಡ್ ಮಾಜಿ ರಾಷ್ಟ್ರೀಯ ಚಾಂಪಿಯನ್ ಆದ್ ಉಲ್ಲೆರ್.ಮೇರ್ ಬೆಂಗಳೂರುದ ಕಸ್ಟಮ್ಸ್ ಇಲಾಖೆಡ್ ಕೆಲಸ ಮಲ್ತೊಂದುಲ್ಲೆರ್. ಈ ಜೋಡಿಗ್ ಒರಿ ಮಗೆ ಆರನ್ ಬುಕ್ಕೊ ಒರಿ ಮಗೆ ಆಂಡ್ರಿಯಾ ಉಲ್ಲೆರ್.

 ಉಲ್ಲೇಕೊಲು